**«Экономикалық даму мүддесінде тиімді басқару» бағдарламасы (EGED)**

2023 жылғы наурызда Ұлыбританияның Сыртқы істер министрі Джеймс Клеверлидің Қазақстанға ресми сапары аясында Қазақстан Республикасы Стратегиялық жоспарлау және реформалар агенттігі мен Ұлыбритания үкіметі арасында «Экономикалық даму үшін тиімді басқару» (Effective Governance for Economic Development (EGED)) бағдарламасы шеңберінде ынтымақтастыққа қатысты өзара түсіністік туралы Меморандумға қол қойылды.

EGED бағдарламасы Ұлыбритания Үкіметі Дүниежүзілік банктің қолдауымен Орталық Азия елдерінде іске асырылады және дамушы елдердегі экономикалық саясаттың тиімділігін, есептілігін және ашықтығын арттыруға бағытталған.

 Қазақстан бұрын Бағдарламаға қатысушылардың қатарына кірмеген, себебі табысы төмен елдер санатына жатпайды (low income countries). ҚР СЖРА Ұлттық статистика бюросының және Дүниежүзілік банктің бастамасымен статистика саласындағы бірқатар мәселелер бойынша өңірлік деңгейде тәжірибе алмасу мақсатында Қазақстанды EGED бағдарламасына енгізу туралы шешім қабылданды.

Бүгінгі таңда ҚР СЖРА Ұлттық статистика бюросының аталмыш бағдарламасы аясында келесі іс-шараларды іске асыру жоспарлануда:

- Орталық Азия өңірі үшін Data literacy бастамасын іске асыру;

- Ұлыбританияның статистикалық кеңсесімен (ONS) СЖРА ҰСБ басшы құрамының құзыретін арттыру және тәлімгерлік бағдарламасын енгізу мәселелері бойынша ынтымақтастық;

- «Listening to Kazakhstan» зерттеу шеңберінде ресми статистикаға сенім мәселелері бойынша сауалнама жүргізу.